วันที่ 14 ธ.ค.ได้โทรร้องเรียนกับสารวัตรจราจรสน.พหลโยธิน แต่ได้รับแจ้งว่าการจอดรถของบ้านเลขที่ 52/23ที่จอดกีดขวางทางเดินรถในลักษณะจอดทิ้งข้ามวันข้ามคืนตามภาพเป็นประจำนั้น ไม่ผิดพรบ.จราจรทางบก2522 เพราะจอดห่างจากทางแยกเกินสิบเมตรและห่างจากทางเข้าออกบ้านดิฉันเกินห้าเมตร และไม่ได้กีดขวางจนทำให้รถทางบ้านดิฉันผ่านไม่ได้ 
ขอร้องเรียนว่า
พรบ.จราจรทางบก มาตรา57 มีถึง 15ข้อ แต่ทางสารวัตรจราจร กลับใช้ข้อ3 และ10 มาพิจารณาเท่านั้น ส่วนข้อ15 กลับตีความกีดขวาง หมายถึงรถผ่านไม่ได้ 
การจราจร หมายถึง การใช้ทางของผู้ขับขี่ คนเดินเท้า หรือคนที่จูง ขี่ หรือไล่ต้อนสัตว์
หากจอดรถกีดขวางทำให้รถที่ผ่านมาต้องเบี่ยงไปช่องทางอื่นก็ถือว่าเป็นการจอดกีดขวางทางจราจรเช่นกัน...เป็นข้อมูลที่ได้รับจากสำนักงานยุติธรรม ซึ่งชัดเจนว่านิยามตามกฎหมายของจราจรคืออะไร ส่วนทางสาธารณะก็ไม่ได้หมายถึงที่จอดรถสาธารณะหรือที่จอดรถส่วนตัว และกฎหมายตามข้อ15 ก็ไม่ได้ระบุว่าต้องเป็นการจราจรที่พลุกพล่าน เพราะนั่นจะอยู่ในข้อ12 ซึ่งห้ามจอดในที่คับขัน และคับขันหมายถึงการจราจรที่พลุกพล่าน ส่วนกีดขวาง แม้แต่การตั้งกรวย เก้าอี้ กระถางต้นไม้ ซึ่งขนาดเล็กกว่ารถยนต์มาก หรือแม้แต่แผงขายของที่มาตั้งบนทางเท้าหรือถนน กฎหมายก็ตีความว่าทำไม่ได้เพราะเป็นการกีดขวาง ซึ่งคนเดินเท้าหรือรถก็ยังผ่านไปได้เพียงแต่ไม่สะดวก
จึงร้องเรียนมาเพื่อให้เร่งดำเนินการตามอำนาจหน้าที่ตามกฎหมาย
พรบ.จราจรทางบก 2522 มาตรา 57 (15) และมาตรา 114
ป.อาญา มาตรา 385
ส่วนเรื่องที่ท่านแจ้งว่าจะทำประชาพิจารณ์นั้น ตามหลักนิติธรรมแล้วก็ต้องไม่ใช่เรื่องที่ขัดต่อกฎหมายหลายมาตรา เพราะมิเช่นนั้นจะเป็นการใช้กฎหมู่อยู่เหนือกฎหมายและสร้างบรรทัดฐาน